钦定古今图书集成/理学汇编/文学典/第112卷 > 朱治顺
## 钦定古今图书集成/理学汇编/文学典/第112卷 > 朱治顺

按《无为州志》：“治顺，号白榆。伟度丰姿，幼颖异能文，博
涉群书，尤邃于举业，屡试不售，以诸生终。长于诗古
文词意不可一世，临池染翰，得苏米之妙。居平好禅
宗，淡然自远，不为岸异，而人咸服其高。所著有《鼎华
斋集》。仲弟治伟，庠生，性嗜洁，诗文书画，别有奇趣，至
图为仙佛，笔法不让吴道子。季弟治颙，字仁度，少豪”
爽，负经世略，凡“纬象三式”及兵家言，无不殚究。登武
举，性至孝，以母老不忍赴都会试。晚拜太平汪有源
先生门下，潜心理学，甘贫乐道，隐于北山之麓。著有
《止庵集》文、语录数卷。季弟治显，字子微，工书画，博学
多艺，著有《匡游草集》。